་ཆུབ་མཆོག་ཏུ་སྨོན་ལམ་
བཏབ་སྟེ་བྱང་ཆུབ་ཀྱི་ལམ་ལ་རིངས་པར་ཆས་པ་ཞིག་ཡིན་པར་ཁས་ལེན་དགོས་
པ་དང་། རྒྱལ་བ་སྲས་བཅས་དཔང་དུ་བཞག་སྟེ་བླ་མ་དང་དཀྱིལ་འཁོར་གྱི་གཙོ་
བོ་དབྱེར་མེད་པའི་སྤྱན་སྔར་མཁའ་ཁྱབ་ཀྱི་སེམས་ཅན་ཐམས་ཅད་འཁོར་བའི་
གནས༌ནས༌བདག༌ཉིད་གཅིག་པུས་འདོན་ཞིང་། སྔར་མ་བསྒྲོལ་བ་ཐམས་ཅད་
བདག་ཉིད་གཅིག་པུས་སྒྲོལ་བར་ཁས་ལེན་དགོས་པ་ཡིན་ལ། དེ་ལྟ་བུའི་བྱང་
ཆུབ་ཀྱི་སེམས་རླབས་ཆེན་པོ་དེ་ཉིད་སྐད་ཅིག་ཀྱང་ཡེངས་ཐབས་མེད་པར་བརྟན་
-295-

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼༣༡༽
པར་བྱ་བ་དང་། སྔགས་ཀྱི་ཐབས་མཁས་ལ་བརྟེན་ནས་མྱུར་དུ་རྫོགས་པར་བྱ་
བའི་ཕྱིར་སྙིང་གར་གཟུགས་སུ་བཀོད་ནས་ཟླ་བ་རྡོ་རྗེའི་རྣམ་པར་བསྒོམ་ཞིང་།
བླ་མས་ཕྱོགས་བཅུའི་རྒྱལ་བ་ཐམས་ཅད་ཀྱི་བྱང་ཆུབ་ཀྱི་སེམས་རིན་པོ་ཆེ་རྣམ་པ་
གཉིས་ཀྱི་བྱིན་རླབས་ ཕབ་ནས་བྱིན་གྱིས་བརླབས་ཤིང་བརྟན་པར་བྱས། བྱང་
ཆུབ་ཀྱི་སེམས་རིན་པོ་ཆེ་དེའི་སྟེང་དུ་སྐུ་བཞིའི་ས་བོན་འདེབས་པར་བྱེད་པ་ཡིན་
ལ། སྔགས་ཀྱི་ཐབས་མཁས་ལ་བརྟེན་ནས་བྱང་ཆུབ་སེམས་དཔའི་སྤྱོད་པ་སྤྱད་
དེ་རྫོགས་བྱང་མྱུར་དུ་སྒྲུབ་པར་བྱེད་པ་དེ་ཡང་བསྒྲུབས་ན་ལེགས་ཤིང་ཕན་ཡོན་
ཆེ་བ་དང་། མ་བསྒྲུབས་ཀྱང་ཉེས་པ་མེད་པ་ཙམ་དུ་མི་བཞག་པར་བླ་མ་དང་
དཀྱིལ་འཁོར་བའི་ལྷ་ཚོགས་བཀའ་སྡོང་སྲུང་མར་བཅས་པ་དཔང་དུ་བཞག་སྟེ་རྡོ་
རྗེའི་མནའ་བོར་ཞིང་། སེམས་ཅན་རྣམས་སྒྲོལ་བའི་ཕྱིར་སྔགས་ཀྱི་ཐབས་མཁས་
ཀྱི་སྤྱོད་པ་ལ་ཞུགས་ཏེ་བྱང་ཆུབ་ཀྱི་ལམ་ལ་རིངས་པར་ཆས་པ་འདི་ལས་གཞན་
དུ་ཕྱོགས་ན་མགོ་བོ་ཚལ་པ་བརྒྱར་འགས་པ་སོགས་ཀྱི་རྡོ་རྗེའི་དམོད་པ་ཆེན་པོ་
དོར་ཏེ་རལ་གྲིའི་འཁོར་ལོའི་གསེབ་ཏུ་འགྲོ་བ་ལྟར་སྐད་ཅིག་ཀྱང་གཞན་དུ་
ཡེངས་ ཐབས་ མེད་ པར་ སེམས་ ཅན་རྣམས་ འཁོར་ བ་ནས་ འདོན་ ཕྱིར་ཤིན་ཏུ་
རིངས་པར་བླ་མེད་ཀྱི་ལམ་ལ་ཆས་པ་ཡིན་ནོ། །ད་ལྟར་དབང་རྣམ་པར་དག་པ་
ཐོབ་ཅིང་དབང་དུས་སུ་ཁས་བླངས་བའི་དམ་ཚིག་དང་སྡོམ་པ་མིག་གི་འབྲས་བུ་
ལྟར་སྲུང་བ་གཞིར་བཞག་ནས་ལམ་རིམ་གཉིས་སྒོམ་པ་ལ་འཇུག་པ་ན། ཐོག་
མར་རིམ་པ་དང་པོས་རྒྱུད་སྨིན་པར་བྱ། དེ་ཡང་བྱང་ཆུབ་ཀྱི་སེམས་ཆེས་ཤུགས་
དྲག་ཏུ་བསྐྱེད་ནས་སེམས་ཅན་རྣམས་ཀྱི་དོན་དུ་རྫོགས་བྱང་སྒྲུབ་པ་ལ་ཤིན་ཏུ་
རིངས་པས་ད་ལྟ་ནས་འབྲས་བུའི་རྫོགས་བྱང་གི་རྣམ་པ་གཟུང་བའི་ལྷའི་རྣལ་
- 296-

ཐེག་ཆེན་བློ་སྦྱོང་གི་ཁྲིད་ཡིག་བདུད་རྩིའི་སྙིང་པོ།
འབྱོར་ལ་གནས་ནས། མ་རྒན་སེམས་ཅན་རྣམས་སྡུག་བསྔལ་གྱིས་ཉམ་ཐག་པ་
སྙིང་རྗེས་མ་བཟད་ནས་སེམས་ཅན་རྣམས་ཀྱི་སྡིག་སྒྲིབ་དང་སྡུག་བསྔལ་ཐམས་
ཅད་ཚུར་བསྡུས་ཏེ་ཡེ་ཤེས་ཀྱི་བདུད་རྩིར་དག་པར་བྱེད་པ་དང་། ཕྱོགས་བཅུའི་
མ་རྒན་སེམས་ཅན་ཐམས་ཅད་བཀུག་ནས་ཐུགས་ཀྱི་དཀྱིལ་འཁོར་དུ་བཅུག་སྟེ་
དབང་བསྐུར་ནས་སྡིག་སྒྲིབ་སྦྱོང་བར་བྱེད་པ་དང་། ཡང་སེམས་ཅན་ཐམས་ཅད་
ངང་གི་སྙིང་ནང་དུ་བཀུག་ནས་རང་སེམས་དང་དབྱེར་མེད་དུ་བྱས་ཏེ་རྒྱལ་བ་
སྲས་བཅས་ཀྱི་བྱིན་རླབས་བདུད་རྩི་ཕབ་ནས་སྒྲིབ་དང་སྡུག་བསྔལ་རྣམས་སྦྱོང་
བར་བྱེད་པ་དང་། རང་གི་ལུས་ལོངས་སྤྱོད་དགེ་རྩ་ཐམས་ཅད་དག་པའི་རྟེན་དང་
བརྟེན་པའི་རྣམ་པར་སྤྲོས་ཏེ་ཕྱོགས་བཅུའི་སེམས་ཅན་ཐམས་ཅད་ལ་གཏོང་ཞིང་།
སེམས་ཅན་རྣམས་ཀྱི་ལས་ཉོན་དང་ཕུང་ཁམས་སྐྱེ་མཆེད་རྣམས་སྦྱངས་ཏེ་དག་
པའི་ལྷར་བསྒྱུར་བ་དང་། མ་རྒན་སེམས་ཅན་རྣམས་གནས་པའི་རྟེན་མ་དག་པའི་
འཇིག་རྟེན་རྣམས་ཀྱང་སྦྱངས་ཏེ་དག་པའི་གཞལ་ཡས་ཁང་དུ་བསྒྱུར་བ་དང༌།
རྒྱལ་བ་སྲས་བཅས་ཀྱི་ཐུགས་བསྐུལ་བའི་བཟླས་པའི་མཐུས་བྱིན་རླབས་བདུད་
རྩི་ ཕབ་སྟེ་སྦྱོང་བར་བྱེད་པ་སོགས་སྣོད་བཅུད་སྦྱོང་བ་ལ་རྩལ་དུ་འདོན་ཞིང༌།
སྦྱང་གཞི་སྦྱོང་བྱེད་ངོ་འཕྲོད་པ་དང་སྐུ་གསུམ་ལམ་འཁྱེར་གྱི་གནད་ཚང་བའི་རིམ་
པ་དང་པོའི་རྣལ་འབྱོར་ལ་འབད་པས་རྒྱུད་སྨིན་པར་བྱས་ནས། རིམ་པ་གཉིས་
པའི་ལམ་བསྒོམ་པ་ལ་འཇུག་པ་ན་རྡོ་རྗེའི་ལུས་ལ་གནད་དུ་བསྣུན་ཞིང་། གསང་
འདུས་ལེའུ་གཉིས་པ་ནས་གསུངས་པ་ལྟར་བླ་མེད་ཀྱི་ཐུན་མོང་མིན་པའི་བྱང་
ཆུབ་ཀྱི་སེམས་རྣམ་པ་གཉིས་སྒོམ་པ་ལ་འབད་དེ་བྱང་ཆུབ་ཀྱི་སེམས་ཤུགས་དྲག་
པོས་ མཁའ་ ཁྱབ་ ཀྱི་ མ་ རྒན་ སེམས་ཅན་ ཐམས་ ཅད་ སྣོད་ ཀྱི་ འཇིག་ རྟེན་ དང་
-297-

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼༣༡༽
བཅས་པ་ཡང་དང་ཡང་དུ་འོད་གསལ་དུ་བསྡུས་ཏེ་དག་པར་བྱེད་པ་དང་། རང་
དང་སེམས་ཅན་ཐམས་ཅད་ཀྱི་སྒོ་གསུམ་རྡོ་རྗེ་གསུམ་གྱི་བདག་ཉིད་དུ་སྒྲུབ་པར་
བྱེད་པ་སོགས་རིམ་པ་གཉིས་པའི་ལམ་ལ་འབད་ནས་ཟུང་འཇུག་གི་སྐུ་སྒྲུབ་པར་
བྱེད་ལ། སྐུ་དེ་གྲུབ་པ་ན་རིང་ནས་སྨོན་པའི་དོན་གྲུབ་སྟེ་སྐད་ཅིག་རེ་རེ་ལའང་མ་
རྒན་སེམས་ཅན་རྣམས་འཁོར་བའི་གནས་ནས་འདོན་པ་ལ་མཁྱེན་བརྩེ་ནུས་པ་
ཐོགས་ པ་ མེད་ པ་རྡུལ་ ཕྲ་ མོ་ རེའི་ནང་དུའང་ཕྱོགས་བཅུའི་རྒྱལ་བ་ སྲས་ དང་
བཅས་པའི་བཀོད་པ་སྟོན་པ་དང་། མཁའ་ཁྱབ་ཀྱི་མ་རྒན་སེམས་ཅན་ཐམས་
ཅད་རྡུལ་ཕྲ་མོ་གཅིག་གི་ནང་དུའང་སྡུད་ནུས་པ་སོགས་སྒྱུ་མའི་རྣམ་ཐར་དཔག་
པར་དཀའ་བ་བསམ་གྱིས་མི་ཁྱབ་པ་ཐོབ་ཅིང་། གཉིས་སྣང་འཁྲུལ་བའི་བག་
ཆགས་ཕྲ་མོ་རྣམས་སྦྱངས་ཏེ་མི་སློབ་ཟུང་འཇུག་དེ་བཞིན་གཤེགས་པ་བྱང་ཆུབ་
ཀྱི་ སེམས་ རྡོ་ རྗེའི་ངོ་བོར་ འཚང་ རྒྱ་སྟེ། དེ་ནས་ནམ་མཁའི་དབྱིངས་ཁྱབ་པའི་
སེམས་ཅན་ཐམས་ཅད་ལ་རང་རང་གི་སྐལ་བ་དང་འཚམ་པའི་སྤྲུལ་པའི་བཀོད་
པ་བསྟན་ཏེ་ལྷུན་གྱིས་གྲུབ་པ་དང་རྒྱུན་མི་འཆད་པའི་འཕྲིན་ལས་ཀྱིས་སྐད་ཅིག་
རེ་རེ་ལའང་སེམས་ཅན་མཐའ་ཡས་མུ་མེད་པ་འཁོར་བའི་གནས་ནས་བཏོན་ཏེ་
བླ་ན་མེད་པའི་བྱང་ཆུབ་ལ་རིམ་གྱིས་འགོད་པར་མཛད་དོ། །
དེ་ལྟར་བཤེས་གཉེན་བསྟེན་ཚུལ་ནས་ཟུང་འཇུག་གི་བར་མདོ་སྔགས་ཀྱི་
ལམ་གྱི་ལུས་ཡོངས་སུ་རྫོགས་པ་ལ་ཉིན་རེ་བཞིན་ཐུན་བཞིའམ་མ་མཐའ་ཐུན་
གཅིག་ཏུའང་བྱས་ཏེ་ཡིད་འགྱུར་གྱི་མྱོང་བ་འདོན་པར་བྱེད་པ་ནི་དལ་བའི་རྟེན་ལ་
སྙིང་པོ་ལེན་པའི་ཐབས་མཆོག་ཏུ་གྱུར་པ་རྒྱལ་བ་དགྱེས་པའི་མལ་སྲོལ་རྨད་དུ་
བྱུང་བ་ཡིན་གསུང་ངོ་། །
-298-

ཐེག་ཆེན་བློ་སྦྱོང་གི་ཁྲིད་ཡིག་བདུད་རྩིའི་སྙིང་པོ།
རབ་འབྱམས་བཀའ་དང་དགོངས་འགྲེལ་ཀུན་གྱི་སྙིང་པོའི་གནད་རྣམས་
མ་ ཚང་ མེད་ པར་ ལམ་ གྱི་ རིམ་ པ་ གཅིག་ ཏུ་ བསྡུས་ ནས་ འདོམས་ མཛད་པ། །
མགོན་པོ་ཨ་ཏི་ཤ་དང་བློ་བཟང་རྒྱལ་བའི་དབང་པོ་དབྱེར་མེད་རྒྱལ་ཀུན་ཐུགས་
རྗེའི་རང་གཟུགས་ རྗེ་བཙུན་བླ་མ་ཐུགས་རྗེ་ཅན། །སྤྱི་གཙུག་མཛེས་པའི་རྒྱན་
དང་ སྙིང་ གི་ པདྨོའི་ ཟེའུ་ འབྲུར་ རྟག་ཏུ་བཞུགས་ ལ་ བྱམས་ ཐུགས་ བྱིན་རླབས་
བདུད་རྩིའི་ཆུ་ རྒྱུན་ཡུན་ ཕབ་ པས།། །བདག་ ཡིད་དྲི་མ་ཀུན་བཀྲུས་ རབ་དྭངས་
སེམས་མཆོག་ཆེས་ཆེར་རྒྱས་ནས་འགྲོ་འདི་མ་ལུས་བདག་ཉིད་གཅིག་པུས་སྒྲོལ་
བར་ནུས་གྱུར་ཅིག །མཐོང་ཐོས་དྲན་རེག་མ་ལུས་སྨིན་མཛད་ཅིང་། །གནོད་བྱེད་
རྣམས་ ཀྱང་ ཕན་ བདེ་ ལ་ སྦྱོར་ བ། ། །རིན་ ཆེན་ སེམས་ མཆོག་ ཐུགས་ ལ་ མངའ་
རྣམས་ལ། །རྣམ་པ་ཀུན་ཏུ་གུས་པས་ཕྱག་བགྱིད་དོ། །ཟླ་མེད་སྟོན་པ་ཐུགས་རྗེ་
།གསུང་གི་གསང་བ་ཀུན་ལ་དབང་འབྱོར་བ། །རྒྱལ་ཚབ་ མི་ ཕམ་
ཅན་དེ་ཡི།
མགོན་ དང་ འཇམ་ དབྱངས་ ཀྱིས། །ཀླུ་ སྒྲུབ་ཐོགས་མེད་ ཞི་ བ་ ལྷ་ གསུམ་ལ། །
བསྩལ་བའི་ཐེག་མཆོག་གདམས་པའི་ཆུ་བོ་གསུམ། །གཅིག་ཏུ་འཁྱིལ་བ་ ་གསེར་
གླིང་ མཚོ་ ཆེན་ལས། །འགྲོ་བའི་དེད་དཔོན་མགོན་པོ་ཨ་ཏི་ཤས། །བྱང་ཆུབ་
ཐུགས་ཀྱི་ནོར་བུ་རབ་བཞེས་ཏེ། །མཐའ་ཡས་འགྲོ་ལ་ཕན་བདེའི་གྲུ་ཆར་ཕབ། །
བྱམས་ཐུགས་ རྩི་ མ་གྷི་ ཡི་དྲི་བཟང་གིས། །ལོག་པར་སྨྲ་བའི་དུག་ འཛིན་ཀུན་
བསལ་ཞིང་། །བསིལ་ ལྡན་ ལྗོངས་ འདི་ རྒྱལ་ བའི་ སྲས་ ཀྱིས་ བཀང་། །མར་ མེ་
མཛད་དཔལ་ཞིང་འདིར་སླར་བྱོན་པ། །འཇམ་མགོན་རྒྱལ་བ་གཉིས་པའི་ཉིན་
བྱེད་ མཐུས། ། །ཐུབ་ བསྟན་ ཡོངས་ རྫོགས་ དཔྱིད་ ཀྱི་ དཔལ་ མོ་ ཤར། །རྣམ་དག་
ཁྲིམས་ལྡན་རྒྱལ་བའི་མྱུ་གུ་ཡིས། །འཛིན་མའི་ཁྱོན་འདི་མ་ལུས་ཁྱབ་པར་བྱས། །
-299-

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼༣༡༽
བསྟན་པའི་འཇུག་སྒོ་སྐྱབས་འགྲོ་ནས་བཟུང་སྟེ། །རྒྱུད་ཀྱི་མཐར་ཐུག་འདུས་པའི་
ཟུང་འཇུག་པར། །ཐེག་པ་མཆོག་གི་བཞོན་པས་བགྲོད་འདོད་པའི། །སྐལ་ལྡན་
གཅིག་གི་ཉམས་ལེན་རིམ་པ་རུ། །བསྡུས་པའི་ལེགས་བཤད་བདུད་རྩིའི་དགའ་སྟོན་
ལ། །འདུས་པའི་རྒྱལ་སྲས་དཔའ་བོ་བགྲང་ཡས་ཀྱིས། །ཐེག་མཆོག་གཏམ་གྱི་བགྲོ་
བ་ཆེར་མཛད་པས། །སྟོན་པ་འཁོར་བཅས་སླར་ཡང་གཤེགས་པ་བཞིན། །གངས་
རིའི་ལྗོངས་འདི་འཕགས་ཡུལ་ཉིད་དུ་བསྒྲུབས། །སྡེ་སྣོད་གསུམ་དང་རྒྱུད་སྡེ་རྣམ་
བཞི་ལ། །མི་འཇིགས་སྤོབས་བརྙེས་མཁས་པའི་ཚོགས་རྣམས་ཀྱིས། །སྔོན་མེད་
ལེགས་ བཤད་ སྒྲ་ དབྱངས་ ཆེཪ་ བསྒྲགས་ པས། ། །ཕྱོགས་ ཀུན་ མཁས་ པའི་ རྒྱན་
གྱིས་བརྒྱན་པར་གྱུར། །བདག་ཉིད་ཆེན་པོ་དེ་དང་དེ་དག་ཀུན། །དུས་ཀྱི་རིམ་པས་
ཐོས་པའི་ལམ་དུ་གཤེགས། །ཐེག་མཆོག་ལམ་གྱི་སྙིང་པོའི་གནད་རྣམས་ཀྱི། །མིང་
ཙམ་འཛིན་པའང་དཀོན་པའི་དུས་འདི་འོངས། །ཀྱེ་མ་ཐུབ་བསྟན་མིང་གི་ལྷག་མ་
རུ། །གྱུར་པའི་མི་བཟད་དུས་མཐའ་འདི་འདྲར་གྱུར། །ཀྱི་ཧུད་འགྲོ་འདིའི་ལས་
ངན་ མཐུ་བཙན་ཞིང་། །བརྩེ་མེད་མི་རྟག་སྲིན་པོ་འདི་རེ་ངན། །འདི་ ལྟའི་དུས་
འདིར་ཉམ་ཆུང་བདག་འདྲ་བས། །བསྟན་ལ་ཕན་པའི་བྱ་བ་བགྱིད་རྩོམ་པ། །མུན་
ནག་སྨག་ཏུ་ རྩྭ་ སྒྲོན་འདེགས་པ་བཞིན། །རང་ཉིད་མྱུར་དུ་ཉམས་པ་སྟོན་པར་
ཟད། །འོན་ཀྱང་བསྟན་པ་འབའ་ཞིག་གཅེས་པར་དགོངས། །གཅིག་ཏུ་འགྲོ་ལ་
བརྩེ་བའི་དབང་གྱུར་བའི། །བདག་ཉིད་ཆེན་པོའི་གསུང་གིས་བསྐུལ་བས་ན། །
སེམས་དཔའ་མཆོག་གི་ཐུགས་བསྐྱེད་མཐུ་བཙན་པས། །ཐེག་མཆོག་རིགས་ཀྱི་
ནུས་པ་བརྟས་གྱུར་ཏེ། །རྒྱལ་བ་དགྱེས་པའི་ལམ་ལ་ཡིད་རྟོན་པའི། །བློ་ལྡན་
འགའ་ལ་ཕན་པའང་སྲིད་སྙམ་ནས། །རྒྱུད་ལྡན་བླ་མའི་གསུང་བཞིན་ཚུལ་འདི་
-300-

ཐེག་ཆེན་བློ་སྦྱོང་གི་ཁྲིད་ཡིག་བདུད་རྩིའི་སྙིང་པོ།
བཀོད། །ལུང་དང་རིགས་པས་དཔྱད་པ་ཡིན་མོད་ཀྱང་། །ཐེག་མཆོག་ལམ་ཟབ་
བདག་བློ་ཤིན་ཏུ་རྨོངས། །དེ་ཕྱིར་འདི་ལ་ནོངས་པ་གང་མཆིས་པ། །ཐུགས་རྗེ་ཆེ་
མགོན་རྣམས་ལ་སྙིང་ནས་བཤགས། །ཚུལ་འདིར་འབད་ལས་ཐོབ་པའི་དགེ་བ་
དེས། །དྲིན་ཅན་ཉམ་ཐག་མ་རྒན་འགྲོ་འདི་རྣམས། །ཉམ་ང་འཁོར་བའི་གནས་
ལས་སྒྲོལ་བ་ ལ། །ཤཱཀྱའི་དབང་ པོ་ ལྟ་ བུར་བདག་གྱུར་ཅིག ། །འགྲོ་བའི་ སྡུག་
བསྔལ་མ་ལུས་སེལ་བའི་སྨན། །རིན་ཆེན་སེམས་མཆོག་བདུད་རྩིའི་བུམ་བཟང་
འདི། །ས་འདི་གནས་པ་དེ་ སྲིད་ གནས་གྱུར་ཏེ། །འགྲོ་ཀུན་བྱང་སེམས་བདུད་
རྩིས་ཚིམ་གྱུར་ཅིག །ཐེག་མཆོག་ཆོས་ཚུལ་བསྲུང་ཞིང་སྐྱོང་བ་ལ། །མཐུ་ལྡན་
བཀའ་སྡོང་སྲུང་མའི་ རིགས་རྣམས་ཀྱིས། །ཆོས་འདིའི་འཕྲིན་ལས་སྤེལ་ལ་མ་
གཡེལ་བར། །འགྲོ་ཀུན་ལམ་འདིར་འཇུག་པའི་གྲོགས་མཛོད་ཅིག །
ཅེས་རྒྱལ་སྲས་ཞི་བ་ལྷའི་གཞུང་ནས་འབྱུང་བ་ལ་བརྟེན་ཏེ་བདག་གཞན་
མཉམ་བརྗེའི་སྒོ་ནས་བྱང་ཆུབ་ཀྱི་སེམས་སྦྱོང་བའི་གདམས་ངག་ཐེག་ཆེན་བློ་
སྦྱོང་གི་ཁྲིད་ཡིག་བདུད་རྩིའི་སྙིང་པོ་ཞེས་བྱ་བ་འདི་ནི། ཕྱི་ནང་གི་ཆོས་རྣམས་ཆུ་
ནང་གི་ཟླ་གཟུགས་ལྟར་གཟིགས་ཤིང་། མདོ་སྔགས་ཀྱི་ལམ་གྱི་གནད་ཐམས་
ཅད་རྗེ་བདག་ཉིད་ཆེན་པོའི་དགོངས་པ་ཇི་ལྟ་བར་དྲི་མ་མེད་པའི་རིགས་པའི་
ལམ་ནས་དྲངས་ཏེ་འདོམས་པ་ལ་དབང་འབྱོར་བས་བསྟན་འཛིན་དམ་པ་རྣམས་
ཀྱི་ནང་ན་རྒྱལ་མཚན་གྱི་ཏོག་ལྟར་མངོན་པར་མཐོ་བའི་བདག་ཉིད་ཆེན་པོ་རྗེ་
ལྕང་སྐྱ་སྤྲུལ་སྐུ་རིན་པོ་ཆེ་ཡེ་ཤེས་བསྟན་པའི་སྒྲོན་མེ་དཔལ་བཟང་པོའི་བཀས་
བསྐུལ་བ་ལ་བརྟེན་ནས། ·ཤིང་རྟ་ཆེན་པོ་ཀླུ་སྒྲུབ་དང་ཐོགས་མེད་དང་ཞི་བ་ལྷ་
གསུམ་ནས་བརྒྱུད་པའི་ལམ་གྱི་རིམ་པ་སྤྱི་དང་། ཁྱད་པར་བྱང་ཆུབ་སེམས་སྦྱོང་
-301-

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼༣༡༽
གི་སྙན་རྒྱུད་ཀྱི་མན་ངག་ལེགས་པར་ཐོབ་པ་དགེ་སློང་ཡེ་ཤེས་རྒྱལ་མཚན་གྱིས།
དགའ་བ་ཞེས་པ་ཆུ་འབྲུག་ཆོ་འཕྲུལ་ཟླ་བའི་ཡར་ཚེས་ལ་བལ་བོད་མཚམས་ཀྱི་
དབེན་གནས་བཀྲ་ཤིས་བསམ་གཏན་གླིང་དུ་སྦྱར་བའོ། །འདིས་ཀྱང་ཐུབ་པའི་
བསྟན་པ་རིན་པོ་ཆེ་མི་ནུབ་པའི་རྒྱལ་མཚན་དུ་གྱུར་ཅིག། །།
-302-